El termini de presentació de sol·licituds s'obrirà el dimecres 24 de juliol i estarà obert fins al 16 de setembre de 2019 a les 14:00h (hora local de Barcelona)
a) Credencial emesa per la universitat o el centre d'origen que acrediti que la persona sol·licitant ha estat seleccionada per fer una estada acadèmica de mobilitat amb reconeixement acadèmic el curs 2019-2020.
En aquest certificat, cal fer-hi constar la informació següent: la modalitat de l'estada, la universitat o el centre de destinació, el país de destinació, la durada en mesos i la llengua de docència en què s'imparteixen els estudis a la universitat o al centre de destinació.
També ha de constar que l'estada és amb reconeixement acadèmic.
En cas de discrepàncies entre la durada de l'estada, la modalitat i la llengua de docència sol·licitada per la persona interessada i la informació que consta als documents oficials emesos per la universitat d'origen, preval la informació emesa per la universitat o el centre d'origen.
b) Expedient acadèmic o document, degudament segellat pel centre, en què es faci constar la nota mitjana de l'expedient acadèmic (amb un decimal), el nombre de crèdits superats fins al moment, i els crèdits matriculats i aprovats en el curs 2018-2019.
c) Per acreditar el coneixement de llengües, com a requisit o com a mèrit, s'ha d'aportar la documentació acreditativa oficial corresponent.
d) L'estudiantat de màster universitari ha d'aportar un document, segellat degudament pel centre, en què es faci constar la nota mitja de l'expedient acadèmic (amb un decimal) dels estudis que hi han donat accés.
e) En relació amb les persones no comunitàries, cal l'autorització legal corresponent, d'acord amb la Llei orgànica 2/2009, d'11 de desembre, de reforma de la Llei orgànica 4/2000, d'11 de gener, sobre drets i llibertats de les persones estrangeres a Espanya i la seva integració social.
a) Tenir la ciutadania de qualsevol estat membre de la Unió Europea.
En el cas de l'estudiantat no comunitari, és aplicable el que disposa la Llei orgànica 2/2009, d'11 de desembre, de reforma de la Llei orgànica 4/2000, d'11 de gener, sobre drets i llibertats dels estrangers a Espanya i la seva integració social i, per tant, es requereix que l'estudiantat més gran de 18 anys estigui en situació de residència.
b) Haver formalitzat la matrícula en una universitat del sistema universitari de Catalunya en el curs acadèmic 2019-2020 i estar matriculat o matriculada d'algun crèdit.
c) Estar matriculat o matriculada d'algun crèdit en una universitat del sistema universitari de Catalunya, en el curs acadèmic 2019-2020, en algun dels estudis següents:
Modalitats A i B: Estudis adreçats a l'obtenció d'un títol oficial de grau o màster universitari segons el Departament d'Empresa i Coneixement de la Generalitat de Catalunya
Modalitat C: Estudis següents dels grups pilot reconeguts pel Programa de millora i innovació en la formació de mestres:
- Doble grau en educació infantil i educació primària a la Universitat de Barcelona, la Universitat Autònoma de Barcelona, la Universitat de Girona, la Universitat de Lleida, la Universitat Rovira i Virgili i la Universitat de Vic - Universitat Central de Catalunya.
- Grau en educació primària en anglès a la Universitat Autònoma de Barcelona.
- Grau en educació primària, modalitat alternança, a la Universitat de Lleida.
- Grau en educació primària, modalitat bilingüe, a la Universitat de Lleida.
d) Per a totes les modalitats, haver superat, en el moment de presentar la sol·licitud, com a mínim 60 crèdits.
Excepcionalment, per als programes de mobilitat obligatòria la data límit per complir i acreditar aquest requisit serà el 30 de setembre de 2020.
e) Per a totes les modalitats, haver estat seleccionat o seleccionada per una universitat del sistema universitari de Catalunya per a una estada en el marc dels programes de mobilitat internacional d'una de les tres modalitats establertes.
f) Per a totes les modalitats, acreditar un nivell B2 (entès com a B2.2 assolit) d'una de les terceres llengües establertes en el sistema educatiu de Catalunya (anglès, francès, alemany o italià).
En el cas que la llengua o les llengües de docència en què s'imparteixen els estudis no coincideixin amb la que l'estudiant ha acreditat, entre les que s'han descrit al paràgraf anterior, a més, l'estudiant ha d'acreditar un nivell B2 d'aquesta llengua de docència, excepte que la llengua de docència sigui una de les oficials de Catalunya.
Per a l'acreditació d'una de les terceres llengües establertes en el sistema educatiu de Catalunya, s'han d'aportar els certificats i els diplomes acreditatius reconeguts per la Resolució EMC/122/2017, de 23 de gener, per la qual es dona publicitat a l'Acord de la Junta del Consell Interuniversitari de Catalunya de modificació de l'Acord de 24 d'abril de 2015, sobre el reconeixement de certificats i títols acreditatius de la competència en llengües estrangeres.
En el cas d'altres llengües no incloses en aquesta resolució, se n'ha d'acreditar el nivell B2 mitjançant els certificats reconeguts per l'Associació de Centres de Llengües en l'Ensenyament Superior ( ACLES ).
Per a les llengües no incloses a les taules de l'Acord del CIC o de l'ACLES s'admeten els certificats oficials que compleixin els mateixos criteris de qualitat.
g) Per a les modalitats A i B, tenir, com a mínim, una nota mitjana ponderada de 5,70 de l'expedient per als estudis de la branca de coneixement d'enginyeria i arquitectura, i de 6,30 per a la resta de branques de coneixement.
Per als estudis de màster universitari es té en compte, també, per al càlcul de la nota mitjana global, la nota mitjana dels estudis que hi han donat accés.
Si en el moment de sol·licitar l'ajut no està incorporada la nota mitjana a l'expedient acadèmic dels estudis de màster, només es tindrà en compte la nota mitjana dels estudis que han donat accés al màster universitari.
a) Per a les modalitats A i B, queden exclosos d'aquestes bases reguladores els estudis de màster no universitari, els cursos de postgrau, els d'extensió universitària, els doctorats i els títols propis; en queden excloses les pràctiques que no tinguin reconeixement acadèmic.
Com a programes de mobilitat en resten exclosos els programes d'Erasmus Mundus (amb finançament) i les pràctiques o les estades fetes un cop finalitzats els estudis i que no tenen reconeixement acadèmic.
b) Per a la modalitat C s'exclouen aquells estudiants que ja tinguin una titulació universitària prèvia o que reuneixin les condicions per a l'expedició del títol.
Només es pot gaudir de l'ajut un cop al llarg dels estudis universitaris.
L'import de l'ajut serà de 200€ mensuals fins a un màxim de 1.200€.
S'atorgarà un ajut complementari de 600,00 (sis-cents) euros a l'estudiantat de les universitats catalanes que cursi estudis en universitats de la regió francesa d'Occitània i que resultin beneficiaris de la modalitat A o de la modalitat B.
El termini legal màxim per resoldre la convocatòria és de sis mesos comptadors des de l'endemà de la publicació d'aquesta convocatòria al DOGC.
La resolució de concessió serà notificada a les persones interessades mitjançant la seva publicació al tauler electrònic de l'Administració de la Generalitat de Catalunya i de manera informativa a la pàgina web de l'AGAUR.
A la resolució de concessió es notificarà quins són els recursos que es poden interposar.
El pagament de l'ajut es farà efectiu directament a la persona beneficiària, mitjançant transferència bancarària, un cop rebuts els documents d'incorporació i el document de justificació.